ddrg/super_eurlex huggingface dataset:
Úradný vestník L 052 , 22/02/2001 S. 0014 - 0015



Nariadenie Komisie (ES) č. 349/2001 zo 21. februára 2001, ktorým sa mení a dopĺňa nariadenie (EHS) č. 94/92 o podrobných pravidlách na vykonávanie opatrení pre dovoz z tretích krajín ustanovených v nariadení Rady (EHS) č. 2092/91 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín [1], naposledy zmenené a doplnené nariadením Komisie (ES) č. 2020/2000 [2], najmä na článok 11 ods. 1, keďže: (1) Článok 11 ods. 1 nariadenia (EHS) č. 2092/91 stanovuje, že s výrobkami dovezenými z tretích krajín sa môže obchodovať len v tom prípade, ak pochádzajú z tretej krajiny, ktorá je zaradená v zozname zostavenom v súlade s podmienkami článku 11 ods. 2 nariadenia (EHS) č. 2092/91. Taký zoznam sa nachádza v prílohe k nariadeniu Komisie (EHS) č. 94/92 [3], naposledy zmenenému a doplnenému nariadením (ES) č. 2426/2000 [4]. (2) Maďarsko predložilo Komisii žiadosť o zmenu doby trvania zaradenia na zoznam v snahe umožniť dovoz ekologicky produkovaných surovín. Maďarsko tiež predložilo informácie vyžadované podľa článku 2 ods. 5 nariadenia (EHS) č. 94/92. Preverovanie týchto informácií viedlo k záveru, že stanovené podmienky sú totožné s podmienkami vyplývajúcimi z právnych predpisov spoločenstva. (3) Argentína poskytla Komisii požadované záruky týkajúce sa produkcie a kontroly domácich zvierat a produktov domácich zvierat. Preto, s cieľom pokračovať v dovoze, je potrebné ďalej predĺžiť dobu trvania zaradenia v zozname, ktorá sa skončí 28. februára 2001. (4) Opatrenia prijaté v tomto nariadení sú v súlade so stanoviskom výboru zriadeného podľa článku 14 nariadenia (EHS) č. 2092/91, PRIJALA TOTO NARIADENIE: Článok 1 Príloha k nariadeniu (EHS) č. 94/92 sa, pokiaľ ide o ustanovenia týkajúce sa Argentíny a Maďarska, mení a dopĺňa tak, ako je uvedené v prílohe k tomuto nariadeniu. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. februára 2001 Za Komisiu Franz Fischler člen Komisie [1] Ú. v. ES L 198, 22.7.1991, s. 1. [2] Ú. v. ES L 241, 26.9.2000, s. 39. [3] Ú. v. ES L 11, 17.1.1992, s. 14. [4] Ú. v. ES L 279, 1.11.2000, s. 19. -------------------------------------------------- PRÍLOHA Bod 5 textu týkajúceho sa Argentíny sa nahrádza takto: "5. Trvanie zaradenia: do 30. júna 2003." Bod 2 textu týkajúceho sa Maďarskasa nahrádza takto: "2. Pôvod: Produkty kategórie uvedenej v bode 1 písm. a) a ekologicky vypestované prísady v produktoch 1 b) sa vypestovali v Maďarsku alebo sa doviezli do Maďarska: - z Európskeho spoločenstva; alebo - z nečlenského štátu v rámci režimu, ktorý sa považuje za totožný s podmienkami stanovenými v článku 11 ods. 1 nariadenia (EHS) č. 2092/91." --------------------------------------------------
Úradný vestník L 057 , 27/02/2001 S. 0016 - 0017



Nariadenie Komisie (ES) č. 384/2001 z 26. februára 2001, ktorým sa mení a dopĺňa nariadenie (ES) č. 2636/1999 pokiaľ ide o oznamovanie údajov o priemernej cene každej skupiny odrôd surového tabaku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2075/92 z 30. júna 1992 o spoločnej organizácii trhu so surovým tabakom [1], naposledy zmenené a doplnené nariadením (ES) č. 1336/2000 [2], a najmä na jej článok 21, keďže: (1) v záujme dodržania správnych administratívnych postupov je vhodné požiadať členské štáty, aby poskytovali údaje o priemernej cene, ktorú skutočne zaplatil prvý spracovateľ, váženú podľa množstva surového tabaku dodaného po dávkach; (2) opatrenia tohto nariadenia sú v súlade so stanoviskom Riadiaceho výboru pre tabak, PRIJALA TOTO NARIADENIE: Článok 1 Príloha II nariadenia Komisie (ES) č. 2636/1999 [3] sa nahrádza prílohou tohto nariadenia. Článok 2 Toto nariadenie nadobúda účinnosť siedmy deň po uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 26. februára 2001 Za Komisiu Franz Fischler člen Komisie [1] Ú. v. ES L 215, 30.7.1992, s. 70. [2] Ú. v. ES L 154, 27.6.2000, s. 2. [3] Ú. v. ES L 323, 15.12.1999, s. 4. -------------------------------------------------- PRÍLOHA " „PRÍLOHA II +++++ TIFF +++++ " --------------------------------------------------
Úradný vestník L 076 , 16/03/2001 S. 0007 - 0008



Nariadenie Komisie (ES) č. 509/2001 z 15. marca 2001, ktorým sa dopĺňa príloha k nariadeniu (ES) č. 2400/96 o zápise určitých názvov do "Registra chránených označení pôvodu a chránených zemepisných označení" uvedeného v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením komisie (ES) č. 2796/2000 [2], a najmä na jeho článok 6 (3) a (4), keďže: (1) Podľa článku 5 nariadenia (EHS) č. 2081/92 Taliansko a Francúzsko zaslali Komisii dve prihlášky na zápis určitých názvov ako označení pôvodu. (2) V súlade s článkom 6 (1) uvedeného nariadenia sa zistilo, že prihlášky spĺňajú všetky v ňom ustanovené požiadavky, a že obsahujú najmä všetky informácie požadované v súlade s jeho článkom 4. (3) Komisii neboli doručené žiadne námietky v zmysle článku 7 uvedeného nariadenia, pokiaľ ide o názvy uvedené v prílohe k tomuto nariadeniu, po ich uverejnení v Úradnom vestníku Európskych spoločenstiev [3]. (4) Názvy by sa preto mali zapísať do "Registra chránených označení pôvodu a chránených zemepisných označení", a mali by byť chránené v rámci spoločenstva ako chránené z označenia pôvodu. (5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 464/2001 [5], PRIJALA TOTO NARIADENIE: Článok 1 Názvy v prílohe k tomuto nariadeniu sa pridali do prílohy k nariadeniu (ES) č. 2400/96 a zapísali sa ako chránené označenia pôvodu (CHOP) do "Registra chránených označení pôvodu a chránených zemepisných označení" ustanoveného v článku 6 (3) nariadenia (EHS) č. 2081/92. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 15. marca 2001 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 324, 21.12.2000, s. 26. [3] Ú. v. ES C 193, 11.7.2000, s. 12 aÚ. v. ES C 131, 12.5.2000, s. 2 a 5. [4] Ú. v. ES L 327, 18.12.1996, s. 11. [5] Ú. v. ES L 66, 8.3.2001, s. 29. -------------------------------------------------- PRÍLOHA POĽNOHOSPODÁRSKE VÝROBKY VYMENOVANÉ V PRÍLOHE II K NARIADENIU (EHS) č. 2081/92 Silice TALIANSKO Bergamotto di Reggio Calabria-Olio essenziale (CHOP) VÝROBKY VYMENOVANÉ V PRÍLOHE I K ZMLUVE ES, URČENÉ NA ĽUDSKÚ SPOTREBU Syr FRANCÚZSKO Bleu du Vercors-Sassenage (CHOP) --------------------------------------------------
Úradný vestník L 073 , 15/03/2001 S. 0016 - 0016



Nariadenie Komisie (ES) č. 503/2001 zo 14. marca 2001, ktorým sa mení a dopĺňa a opravuje nariadenie (ES) č. 562/2000 ustanovujúce podrobné pravidlá pre uplatňovanie nariadenia Rady (ES) č. 1254/1999 o nákupe hovädzieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], a najmä na jeho článok 47 ods. 8, keďže: (1) Za účelom riešenia výnimočnej situácie na trhoch vyplývajúcej z nedávnych udalostí súvisiacich so spongiformnou encefalopatiou hovädzieho dobytka (BSE) sa prijalo niekoľko zmien a doplnení a výnimiek z nariadenia Komisie (ES) č. 562/2000 [2], naposledy zmeneného a doplneného nariadením (ES) č. 283/2001 [3]. (2) Článok 21 ods. 1 nariadenia (ES) č. 562/2000 ustanovuje, že vykosťovanie sa môže robiť iba v schválených závodoch na porcovanie a s jedným alebo viacerými pripojenými zariadeniami na mrazenie vzduchom. Podľa druhého pododseku môže Komisia za určitých podmienok a na požiadanie členského štátu udeliť výnimku z uvedeného ustanovenia na obmedzenú dobu. Vzhľadom na veľké množstvá hovädzieho mäsa, ktoré môžu byť členské štáty vyzvané prevziať, by všetky členské štáty mali mať povolené, aby využili túto príležitosť na šesť mesiacov za predpokladu, že sa zavedú prísnejšie kontrolné opatrenia. (3) Prvý pododsek článku 16 ods. 2 talianskej verzie nariadenia (ES) č. 562/2000 obsahuje chybu. Uvedená chyba by sa mala opraviť. (4) Preto by sa malo zmeniť a doplniť nariadenie (ES) č. 562/2000. (5) Vzhľadom na situáciu by toto nariadenie malo okamžite nadobudnúť účinnosť. (6) Opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Nariadenie (ES) č. 562/2000 sa mení a dopĺňa takto: 1. Do článku 21 ods. 1 sa pridáva toto: "V prípade praktických ťažkostí a pri vypísaní verejných súťaží konaných počas obdobia od 15. marca do 15. septembra 2001 však členské štáty môžu upustiť od ustanovení prvého pododseku za predpokladu, že zavedú kontrolné opatrenia na zaručenie úplného monitorovania všetkého nakúpeného mäsa. Príslušné členské štáty informujú Komisiu o opatreniach, ktoré prijmú." 2. (Týka sa iba talianskej verzie.) Prvý pododsek článku 16 ods. 2 znie takto: "L’aggiudicatario procede alla consegna dei prodotti entro i diciassette giorni di calendario a partire dal primo giorno lavorativo successivo alla pubblicazione del regolamento che fissa il prezzo massimo d’acquisto e i quantitativi di carni bovine acquistati all’intervento." Článok 2 Toto nariadenie nadobúda účinnosť deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 14. marca 2001 Za Komisiu Franz Fischler člen Komisie [1] Ú. v. ES L 160, 26.6.1999, s. 21. [2] Ú. v. ES L 68, 16.3.2000, s. 22. [3] Ú. v. ES L 41, 10.2.2001, s. 22. --------------------------------------------------
Úradný vestník L 094 , 04/04/2001 S. 0021 - 0021



Nariadenie Komisie (ES) č. 681/2001 z 3. apríla 2001 o dočasnej výnimke z nariadenia (ES) č. 1370/95 ustanovujúceho podrobné pravidlá vykonávania systému vývozných povolení v sektore bravčového mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom [1], naposledy zmenené a doplnené nariadením (ES) č. 1365/2000 [2], a najmä na jeho článok 8 (2), článok 13 (12) a článok 22, keďže: (1) Článok 3 (3) nariadenia Komisie (ES) č. 1370/95 [3], naposledy zmeneného a doplneného nariadením (ES) č. 2898/2000 [4], ustanovuje, že vývozné povolenia sa majú vydávať v stredu nasledujúcu po týždni, v ktorom boli podané žiadosti o povolenia, za predpokladu, že Komisia neprijala medzitým žiadne osobitné opatrenia. (2) Vzhľadom na dátumy štátnych sviatkov v roku 2001, pre ktoré bude dochádzať k nepravidelnému vydávaniu Úradného vestníka Európskych spoločenstiev, je lehota na posúdenie zabezpečenia efektívneho riadenia trhu príliš krátka, a preto by sa mala dočasne predĺžiť. (3) Opatrenia ustanovené v tomto nariadení sú v súlade so stanoviskom Riadiaceho výboru pre bravčové mäso, PRIJALA TOTO NARIADENIE: Článok 1 Napriek článku 3 (3) nariadenia (ES) č. 1370/95 povolenia, o ktoré účastníci trhu požiadajú počas nasledujúcich období, sa vydajú k uvedeným dátumom za predpokladu, že pred príslušnými dátumami nebudú prijaté žiadne z osobitných opatrení uvedených v odseku 4 článku: - od 9. do 13. apríla 2001 sa vydajú dňa 19. apríla 2001, - od 23. do 27. apríla 2001 sa vydajú dňa 4. mája 2001, - od 28. mája do 1. júna 2001 sa vydajú dňa 7. júna 2001, - od 17. do 21. decembra 2001 sa vydajú dňa 3. januára 2002, - od 24. do 28. decembra 2001 sa vydajú dňa 7. januára 2002. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 3. apríla 2001 Za Komisiu Franz Fischler člen Komisie [1] Ú. v. ES L 282, 1.11.1975, s. 1. [2] Ú. v. ES L 156, 29.6.2000, s. 5. [3] Ú. v. ES L 133, 17.6.1995, s. 9. [4] Ú. v. ES L 336, 30.12.2000, s. 32. --------------------------------------------------
Úradný vestník L 137 , 19/05/2001 S. 0024 - 0024



Nariadenie (ES) č. 985/2001 Európskej centrálnej banky z 10. mája 2001, ktorým sa mení a dopĺňa nariadenie ECB/1999/4 o právomociach Európskej centrálnej banky ukladať sankcie (ECB/2001/4) RADA GUVERNÉROV EURÓPSKEJ BANKY, so zreteľom na Zmluvu o založení Európskeho spoločenstva, najmä na jej článok 110 ods. 3, so zreteľom na Štatút Európskeho systému centrálnych bánk a Európskej centrálnej banky, najmä na jeho článok 34.3 a článok 19.1, so zreteľom na nariadenie Rady (ES) č. 2532/98 z 23. novembra 1998 týkajúce sa právomocí Európskej centrálnej banky ukladať sankcie [1], najmä na jeho článok 6 ods. 2, keďže: nariadenie ECB/1999/4 z 23. septembra 1999 o právomociach Európskej centrálnej banky ukladať sankcie [2] by sa malo zmeniť a doplniť z týchto dôvodov: skúsenosti z minulosti ukazujú, že existujúci postup o uchovávaní relevantných informácií, ktoré sa týkajú stanovenia a vymáhania sankcií, najmä výmena pôvodných dokumentov a materiálov medzi ECB a národnými centrálnymi bankami je mimoriadne nákladný. Preto je potrebné tento postup zjednodušiť s cieľom vytvorenia efektívneho a riadne fungujúceho režimu pre riadenie sankcií, ktorý je založený na zrýchlenom postupe a zároveň zaručuje rovnaký stupeň právnej istoty, PRIJALA TOTO NARIADENIE: Článok 1 Zmeny a doplnenia nariadenia ECB/1999/4 V článku 9 nariadenia ECB/1999/4 sa nahrádza odsek 5, ktorý znie: "5. Dotknutá národná centrálna banka alebo prípadne ECB archivuje všetky relevantné informácie o stanovení a vymáhaní sankcie v zložke, ktorá sa uchováva najmenej päť rokov od dátumu, kedy bolo vydané konečné rozhodnutie o uložení sankcie. Príslušná národná centrálna banka postúpi ECB kópie pôvodných dokumentov a materiálov, ktoré má k dispozícii a ktoré sa týkajú postupu v prípade porušenia." Článok 2 Nadobudnutie účinnosti Toto nariadenie nadobúda účinnosť 24. deň mesiaca nasledujúceho po mesiaci, v ktorom bolo uverejnené v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. Vo Frankfurte nad Mohanom 10. mája 2001 V mene Rady guvernérov ECB prezident Willem F. Duisenberg [1] Ú. v. ES L 318, 27.11.1998, s. 4. [2] Nariadenie Európskej centrálnej banky (ES) č. 2157/1999, Ú. v. ES L 264, 12.10.1999, s. 21. --------------------------------------------------
Úradný vestník L 136 , 18/05/2001 S. 0003 - 0003



Nariadenie Komisie (ES) č. 962/2001 zo 17. mája 2001, ktorým sa mení a dopĺňa nariadenie (ES) č. 2879/2000 stanovujúce podrobné pravidlá na uplatňovanie nariadenia Rady (ES) č. 2702/1999 o opatreniach, týkajúcich sa poskytovania informácií o poľnohospodárskych výrobkoch a ich propagácie v tretích krajinách KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2702/1999 zo 14. decembra 1999 o opatreniach, týkajúcich sa poskytovania informácií o poľnohospodárskych výrobkoch a ich propagácie v tretích krajinách [1], a najmä na jeho článok 11, keďže: (1) Nariadenie Komisie (ES) č. 2879/2000 [2] stanovuje podrobné pravidlá na uplatňovanie nariadenia uvedeného vyššie. (2) Článok 9 nariadenia (ES) č. 2879/2000 špecifikuje termíny, v ktorých majú členské štáty poslať Komisii zoznam programov a vykonávacích orgánov, ktoré si vybrali. Pre prvýkrát bol určený termín 15. máj 2001. (3) Vzhľadom na problémy pri implementácii nových postupov niektoré členské štáty požiadali o viac času v tomto prvom roku. (4) Aby sa uľahčilo zavádzanie postupov, termín pre predloženie programov Komisii by mal byť predĺžený do 15. júna 2001. (5) Opatrenia ustanovené v tomto nariadení sú v súlade so stanoviskom vyjadreným na spoločnej schôdzi riadiacich výborov pre propagáciu poľnohospodárskych výrobkov, PRIJALA TOTO NARIADENIE: Jediný článok V článku 9 (1) nariadenia (ES) č. 2879/2000 sa prvá veta nahrádza takto: "Najneskôr do 30. apríla každého roku a prvýkrát do 15. júna 2001 zašlú členské štáty Komisii zoznam programov a implementačných orgánov, ktoré si vybrali, a kópiu každého programu." Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. mája 2001 Za Komisiu Franz Fischler člen Komisie [1] Ú. v. ES L 327, 21.12.1999, s. 7. [2] Ú. v. ES L 333, 29.12.2000, s. 63. --------------------------------------------------
Úradný vestník L 151 , 07/06/2001 S. 0001 - 0002



Nariadenie Rady (ES) č. 1105/2001 z 30. mája 2001, ktorým sa mení a dopĺňa nariadenie (EHS) č. 1911/91 o uplatňovaní právnych predpisov spoločenstva na Kanárske ostrovy RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na Akt o pristúpení Španielska a Portugalska, najmä na jeho článok 25 ods. 4 prvý pododsek, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže: (1) V článku 5 ods. 1 nariadenia (EHS) č. 1911/91 [4] bolo stanovené prechodné obdobie, počas ktorého mohli španielske orgány uvaľovať výrobnú a dovoznú daň (APIM) na všetky produkty dovezené na Kanárske ostrovy alebo vyrobené na Kanárskych ostrovoch. (2) V článku 6 ods. 1 uvedeného nariadenia bolo stanovené prechodné obdobie na postupné zavedenie Spoločného colného sadzobníka (SCS) na Kanárskych ostrovoch. (3) Platnosť oboch prechodných období skončila 31. decembra 2000. (4) V októbri a novembri 2000 požiadali španielske orgány o predĺženie uvedených prechodných období a opatrení zavedených na základe nariadenia (EHS) č. 1911/91. (5) V júli a októbri 2000 informovali španielske orgány o novej dani, ktorá sa bude uplatňovať na Kanárskych ostrovoch a ktorej účelom je kompenzovať nevýhody uvedené v článku 299 ods. 2 zmluvy. (6) Žiadosť obsahovala podklady, ktoré potvrdzovali, že hoci sa hospodárska situácia na Kanárskych ostrovoch v priebehu prechodného obdobia zlepšila, úplné začlenenie regiónu by viedlo k úpadku priemyselných a obchodných činností a následne aj k poklesu zamestnanosti v príslušných odvetviach. (7) Však v takom krátkom období nebolo možné zhodnotiť celkový dopad ukončenia alebo úpravy existujúcich opatrení hospodárskej a sociálnej situácie na Kanárskych ostrovoch. (8) Aby sa zaistilo, že je príslušným hospodárskym subjektom poskytnutá určitá súvislosť právneho rámca ovplyvňujúceho ich podnikanie, je vhodné predĺžiť uvedené prechodné obdobia o jeden rok. (9) Po dokončení uvedeného hodnotenia, predloží Komisia, ak to bude nevyhnutné, nový návrh zohľadňujúci ciele článku 299 ods. 2 zmluvy, PRIJALA TOTO NARIADENIE: Článok 1 V článku 5 ods. 1 a ods. 6 a článku 6 ods. 1 nariadenia (EHS) č. 1911/91 sa dátum "31. decembra 2000" nahrádza dátumom "31. decembra 2001". Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od 1. januára 2001. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. mája 2001 Za Radu predseda B. Lejon [1] Návrh z 9. februára 2001 (zatiaľ neuverejnený v úradnom vestníku). [2] Stanovisko z 3. apríla 2001 (zatiaľ neuverejnené v úradnom vestníku). [3] Stanovisko doručené 1. apríla 2001 (zatiaľ neuverejnené v úradnom vestníku). [4] Ú. v. ES L 171, 29.6.1991, s. 1. Nariadenie naposledy zmenené a doplnené nariadením (ES) č. 2674/99 (Ú. v. ES L 326, 18.12.1988, s. 3). --------------------------------------------------
Úradný vestník L 153 , 08/06/2001 S. 0012 - 0012



Nariadenie Komisie (ES) č. 1121/2001 zo 7. júna 2001, ktorým sa určujú upravovacie koeficienty, ktoré sa v rámci sadzobných kvót na dovoz banánov majú uplatňovať na smerné množstvo každého tradičného prevádzkovateľa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 404/93 z 13. februára 1993 o spoločnej organizácii trhu s banánmi [1], naposledy zmenené a doplnené nariadením (ES) č. 216/2001 [2], so zreteľom na nariadenie Komisie (ES) č. 896/2001 zo 7. mája 2001, ktorým sa ustanovujú presné pravidlá vykonávania nariadenia Rady (EHS) č. 404/93 ohľadne dovozu banánov do spoločenstva [3], najmä na jeho článok 5 (2), keďže: (1) Podľa článku 5 (2) nariadenia (ES) č. 896/2001, s prihliadnutím k celkovým množstvám, ktoré možno prideliť v rámci sadzobných kvót A/B a C, a na základe informácií, získaných od členských štátov, o celkovom smernom množstve určeného pre tradičných prevádzkovateľov A/B a resp. pre tradičných prevádzkovateľov C v súlade s článkom 4 (1) a (2) spomínaného nariadenia, Komisia má tam, kde je to vhodné, určiť jednotný upravovací koeficient, ktorý sa má uplatňovať na smerné množstvo každého prevádzkovateľa. (2) Podľa informácií, ktoré členské štáty zaslali v zmysle článku 5 (1) nariadenia (ES) č. 896/2001, celkové smerné množstvá predstavujú 1964154 ton u tradičných prevádzkovateľov A/B a 725180 ton u tradičných prevádzkovateľov C. Musí sa preto určiť upravovací koeficient, ktorý sa má uplatňovať na smerné množstvo každého prevádzkovateľa v každej z dvoch kategórií tradičného prevádzkovateľa. (3) Žiada sa pripomenúť, že smerné množstvo pripadajúce na každého tradičného prevádzkovateľa v druhom polroku 2001 upravuje článok 28 (2) nariadenia (ES) č. 896/2001. (4) Toto nariadenie musí nadobudnúť účinnosť bez zbytočného zdržania, s prihliadnutím k termínom, ktoré ustanovuje nariadenie (ES) č. 896/2001. (5) Opatrenia, ktoré sa ustanovujú v tomto nariadení, sú v súlade so stanoviskom Riadiaceho výboru pre banány, PRIJALA TOTO NARIADENIE: Článok 1 1. Pre sadzobné kvóty A/B a C, ktoré sa ustanovujú v článku 18 nariadenia (EHS) č. 404/93, sa určuje tento upravovací koeficient, ustanovený v článku 5 (2) nariadenia (ES) č. 896/2001: - u každého tradičného prevádzkovateľa A/B: 1,07883, - u každého tradičného prevádzkovateľa C: 0,97286. 2. Smerné množstvo na druhý polrok 2001, ktoré sa u každého tradičného prevádzkovateľa určilo v súlade s článkom 4 nariadenia (ES) č. 896/2001, sa po uplatnení odseku 1 upraví koeficientom, ktorý sa ustanovuje v článku 28 (2) nariadenia (ES) č. 896/2001. Článok 2 Toto nariadenie nadobudne účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 7. júna 2001 Za Komisiu Franz Fischler člen Komisie [1] Ú. v. ES L 47, 25.2.1993, s. 1. [2] Ú. v. ES L 31, 2.2.2001, s. 2. [3] Ú. v. ES L 126, 8.5.2001, s. 6. --------------------------------------------------